Urjitpatel
రుణమాఫీలకు రాష్ట్రాల బడ్జెట్‌లో కేటాయించాలి
ముంబయి, జూన్‌ 8: వ్యవసాయ రైతులకు రుణమాఫీ పథకాలను ఆయా రాష్ట్ర ప్రభుత్వాలు పదేపదే కొన సాగిస్తే రాష్ట్రాల ఆర్థిక క్రమశిక్షణ దెబ్బతింటుందని, ద్రవ్యోల్బణం మరింత పెరిగే అవకాశం ఉం టుందని రిజర్వుబ్యాంకు గవర్నర్‌ ఉర్జిత్‌పటేల్‌ పేర్కొన్నారు. రాష్ట్రాల బడ్జెట్‌లలో రుణమాఫీకోసం ప్రత్యేక కేటాయింపులు చేసుకుంటే తప్ప ఇతరత్రా ఆర్థిక క్రమశిక్షణ దెబ్బతింటుందని ఆయన అన్నారు దీనివల్ల ఆర్థికవ్యవస్థలో మరింతగా సమస్యలు తలెత్తుతాయన్నారు. ద్రవ్యోల్బణంపై తీవ్ర ప్రభావం ఉంటుందని, రుణమాఫీ ప్రకటనలు వెలువడితేనే ఆర్థిక వ్యవస్థలో క్రమశిక్షణకు తావు లేనట్లుగానే భావించాల్సి ఉంటుందని ఆర్‌బిఐ తన ద్వైమాసిక ద్రవ్యవిధాన సమీక్షలో వెల్లడిం చింది.
ఆర్థికవ్యవస్థలో ఈమాఫీలు ఎక్కువ స్లిప్పేజ్‌లను పెంచుతాయన్నారు. ఈ తరహా మాఫీలు గడచిన మూడేళ్లుగా కొన్ని రాష్ట్రాలు అమలు చేస్తున్నాయని కలవరం వ్యక్తంచేసారు. మన చేతులు దాటిపోయిన తర్వాత చేయగలిగిందేమీ ఉండదని, ముందుగానే మేలుకొని ఆర్థిక క్రమశిక్షణకు ప్రాధాన్యతనివ్వకపోతే రాష్ట్రాల ఆర్థిక పరిపుష్టిపై ప్రభావం చూపిస్తుందన్నారు. మహారాష్ట్ర ముఖ్యమంత్రి దేవేంద్రఫడ్నవిస్‌ మాట్లాడుతూ ప్రభుత్వం అక్టోబరు 31వ తేదీలోపు రుణమాఫీపై ప్రకటన చేస్తుం దని, సుమారు 1.07 కోట్ల మంది రైతుల కు ఐదెకరాలలోపు ఉన్న రైతులకు మేలుచేస్తామని వెల్లడించారు. అంతకుముందే ఉత్తరప్రదేశ్‌ ప్రభుత్వం 36వేల కోట్ల విలువైన రుణాలను మాఫీచేసింది.
మహారాష్ట్ర ప్రభుత్వం కూడా ఇదేస్కీం అమలుచేస్తే మరో 30 వేల కోట్లు రాష్ట్రంపై భారం పడుతుంది. మధ్యప్రదేశ్‌లోని రైతులు కూడా ఇదే తరహా రుణమాఫీని అమలుచేయాలని డిమాండ్‌చేస్తున్నారు. ఈనెల ఒకటవ తేదీనుంచి కొన్ని రాష్ట్రాల్లోరైతులు ఉద్యమబాటను పట్టిన సంగతితెలిసిందే. మరికొన్నిచోట్ల కనీసమద్దతుధరలు ప్రక టించాలని, రైతులకుపంటలబీమా వంటిప్రయోజనాలు పూర్తిస్థాయిలో అమలుచేయాలని పట్టుబట్టారు.